ବିକ୍ରି ହୋଇ ପାରୁନି ମକା, ଖଳାରେ ପଡି ଗଜା ହେଲାଣି\nନବରଙ୍ଗପୁର,୨୩।୧୨(ଡି.ଏନ.ଏ.)- ନବରଙ୍ଗପୁର ଜିଲା ମକା ଚାଷ କ୍ଷେତ୍ରରେ ସମଗ୍ର ଭାରତ ବର୍ଷର\nବିକ୍ରି ହୋଇ ପାରୁନି ମକା, ଖଳାରେ ପଡି ଗଜା ହେଲାଣି December 23rd, 00:00 AM December 23rd, 00:00 AM\nନବରଙ୍ଗପୁର,୨୩।୧୨(ଡି.ଏନ.ଏ.)- ନବରଙ୍ଗପୁର ଜିଲା ମକା ଚାଷ କ୍ଷେତ୍ରରେ ସମଗ୍ର ଭାରତ ବର୍ଷରେ ସୁନାମ ଅର୍ଜନ କରି ଆସିଛି । ତେବେ ମଣ୍ଡି ବ୍ୟବସ୍ଥା ନ ଥିବାରୁ ମକା ବିକ୍ରି ହୋଇପାରୁ ନାହିଁ। ଅନ୍ୟ ପକ୍ଷରେ ପ୍ରଶାସନ ପକ୍ଷରୁ କରାଯାଇଥିବା ବଜାର ବ୍ୟବସ୍ଥା ଫେଲ ମାରିଛି। ଏଭଳି ସ୍ଥିତିରେ ଖଳାରେ ପଡି ମକା ଗଜା ହେଲାଣି। ସରକାର ମକା କୁଇଣ୍ଟାଲ ପିଛା ୧୪୨୫ ଟଙ୍କା ଧାର୍ଯ୍ୟ କରିଥିଲେ । ତେବେ ଏହାର ବିକ୍ରୀ କିଭଳି ହେବ ସେଥିପ୍ରତି ଆଦୌ ଗୁରୁତ୍ୱ ଦେଉ ନାହାନ୍ତି । ସରକାର ଚଳିତ ବର୍ଷ ମଣ୍ଡି ମାଧ୍ୟମରେ ମକା ରଖି ଇ-ମାର୍କେଟିଂ ବ୍ୟବସ୍ଥା କରି ଆରଏମସି ମାଧ୍ୟମରେ ଚାଷୀଙ୍କୁ ଟଙ୍କା ଦେବେ ବୋଲି ନିର୍ଦ୍ଧାରଣ କରିଥିଲେ । ତେବେ ଏହା ଫେଲ ମାରିଛି ।ଏଥିଯୋଗୁ ଚାଷୀଙ୍କ ନିକଟରେ ସମାଲୋଚିତ ହେଉଛନ୍ତି । ଚାଷୀ ଠାରୁ ରାଜନୈତିକ ଦଳ ଗୁଡିକ ଏନେଇ ଆନ୍ଦୋଳନ ଆରମ୍ଭ କଲେଣି । ନଭେମ୍ବର ପହିଲାରୁ ମକା ଅମଳ କରି ଚାଷୀ ଘରେ ପକାଇ ରଖିଛନ୍ତି। ଏବେ ମକା ଗୁଡିକ ଆଦ୍ରତା ଲାଗି ଗଜା ହୋଇ ଗଲାଣି ।ଏଭଳି ଦେଖାଦେଇଛି ନନ୍ଦାହାଣ୍ଡି ବ୍ଲକ ବଡଡାଇଭଟା ଗାଁରେ । ଚାଷୀ ଜଗନ୍ନାଥ ମନ୍ତ୍ରୀଙ୍କ ଅମଳ ମକା ଏବେ ଗଜା ହେବାରେ ଲାଗିଲାଣି । ସେ ଚଳିତ ବର୍ଷ ୧୫ ଏକର ଜମିରେ ଚଷ କରିଥିଲେ । ମକା ଏକ ଲାଭ ଦାୟକ ଫସଲ ଭାବି ଚାଷ କରିଥିଲେ । କିନ୍ତୁ ମକା ବିକ୍ରି କରି ପାରୁ ନାହାନ୍ତି। ଧାର୍ଯ୍ୟ ମୂଲ୍ୟରେ ୧୪୨୫ ଟଙ୍କା ହୋଇଥିବା ବେଳେ ବାହାର ବଜାରରେ ଚାଷୀ ୧୦୫୦ ଟଙ୍ଗାରେ କୁଇଣ୍ଟାଲ ପିଛା ମକା ଦେଇ କ୍ଷତି ସହୁଥିବା ବେଳେ ଏବେ ୮୫୦ ଟଙ୍କାକୁ ଖସିଆସିଛି । ବ୍ୟାଙ୍କ ଓ ସାହୁକାରଙ୍କ ଠାରୁ ଋଣ ଆଣି ଚାଷ କରିଥିବା ଚାଷୀ ଏବେ ମୁଣ୍ଡରେ ହାତଦେଇ ବସିଛି । ଆର୍ଥିକ ସ୍ଥିତି ବିଗିଡିବାରେ ଲାଗିଲାଣି ।
